Κιμ Πέτρας

Βιογραφικά στοιχεία

Η Κιμ Πέτρας γεννήθηκε ως Τιμ Πέτρας στις 27 Αυγούστου 1992. 
Οι γονείς της ανέφεραν ότι σε ηλικία 2 χρονών άρχισε να επιμένει πως ήταν κορίτσι. Έγινε αργότερα φανερό ότι «δεν ήταν μόνο μια φάση» και οι γονείς της, ενώ προσπάθησαν να την υποστηρίξουν, προσπάθησαν να την αναγκάσουν να φοράει ουδέτερα ρούχα. Τελικά οι γονείς αναζήτησαν επαγγελματική βοήθεια, αλλά δυσκολεύτηκαν να βρουν ανθρώπους ειδικούς στο θέμα. Κατέληξαν στον Μπέρντ Μέγενμπουργκ (Bernd Meyenburg) στο Πανεπιστήμιο της Φρανκφούρτης, ο οποίος ήταν διευθυντής κλινικής για παιδιά και μελετούσε την τρανσεξουαλικότητα από το 1970.

Μουσική καριέρα

Το 2007, η Πέτρας ηχογράφησε μερικά τραγούδια της στο σπίτι της και τα ανέβασε στο διαδίκτυο. Τα τραγούδια αυτά, εκ των οποίων δυο ήταν δικά της, τα πρόσεξε ο μουσικός παραγωγός Φάμπιαν Γκεργκ (Fabian Görg) και η Πέτρας υπέγραψε συμβόλαιο με την Joyce Records.
Το 2008 η Πέτρας κυκλοφόρησε άλλα δύο τραγούδια, αυτή την φορά παραγωγής του Görg. Το πρώτο «Last Forever» δημοσιεύθηκε διαδικτυακά και είχε επιτυχία στο  YouTube και το MySpace. Λίγους μήνες αργότερα, τον Σεπτέμβριο του 2008, κυκλοφόρησε το πρώτο της CD single, «Fade Away». 
Το 2011 κυκλοφόρησε το τραγούδι της «One Piece of Tape» και το 2013 το single «Flight To Paris» μαζί με τον Klaas.
Τον Αύγουστο του 2017 η Πέτρας κυκλοφόρησε το τραγούδι της «I Don't Want It At All», το οποίο έφτασε στην κορυφή του καταλόγου Spotify Global Viral 50.

Δημοσιότητα

Το 2006, η Πέτρας, που τότε ήταν 13 χρονών, πραγματοποίησε την πρώτη σημαντική της εμφάνιση στην τηλεόραση σε ένα γερμανικό σόου. Σε αυτό, περιέγραψε την διαδικασία φυλομετάβασής της και την ιατρική φροντίδα που έλαβε σε ενδοκρινολογική κλινική στο Αμβούργο από τον Άχιμ Βύστχοφ (Achim Wüsthof). Πάντως, τον επόμενο χρόνο η Πέτρας απέσπασε τη διεθνή προσοχη από τα ΜΜΕ. Αυτό συνέβη αφού εμφανίστηκε σε ντοκιμαντέρ γερμανικής τηλεόρασης,  και σε άλλο ένα σόου, σε μια προσπάθεια να λάβει εγκριση για χειρουργική φυλομετάβαση σε ηλικία 16 χρονων. Σύμφωνα με τον γερμανικό νόμο, κάποιος πρέπει να είναι τουλάχιστον 18 χρονών για χειρουργική φυλομετάβαση. 
Η δημοσιότητα που έλαβε το 2007 οδήγησε να γραφτούν αρκετά άρθρα για την Πέτρας την οποία την περιέγραφαν ως «την νεαρότερη τρανσέξουαλ του κόσμου». Αυτή η περιγραφή δεν είναι πάντως ακριβηης, καθώς η διαταραχή ταυτότητας φύλου διαγιγνώσκεται σε αρκετά νεαρή ηλικία συνήθως και η φυλομετάβαση σε παιδιά κάτω των 12 ετών, αν και σπάνια, δεν είναι πρωτάκουστη. Πάντως η Πέτρας ίσως να ήταν ένα από τα νεαρότερα άτομα που έλαβαν ορμονοθεραπεία για θηλυκοποίηση.
Τον Σεπτέμβριο του 2007, η Πέτρας ήτανε μοντέλο για αλυσίδα κομμωτηρίων σε όλη την Γερμανία.
Η Πέτρας έγινε 16 το 2008 και ανακοίνωσε τον Νοέμβρη του ίδιου χρόνου, με άρθρο της στο προσωπικό της μπλογκ ότι είχε ολοκληρώσει τη χειρουργική διαδικασία φυλομετάβασης. Η ιστορία της έγινε πρωτοσέλιδο στα ΜΜΕ ως ένα από τα νεαρότερα άτομα τα οποία υποβοηθήθηκαν σε εγχείρηση φυλομετάβασης.
Η Κιμ Πέτρας είναι πολύ σίγουρη πως το φύλο της ήτανε πάντα θηλυκό. Σε μια συνέντευξη της, σχετικά με το χειρουργείο της, δήλωσε: «Με ρώτησαν αν πλέον αισθάνομαι γυναίκα, αλλά η αλήθεια είναι πως πάντα αισθανόμουν γυναίκα, απλά ήμουν σε λάθος σώμα».